**Ա Մ Փ Ո Փ Ա Թ Ե Ր Թ**

«Ա**նհատույց օգտագործման իրավունքով գույք հանձնելու մասին»**

 Հայաստանի Հանրապետության կառավարության որոշման նախագծի

|  |  |
| --- | --- |
| ՀՀ պետական գույքի կառավարման կոմիտե | 06.01.2021թ. |
| 01/11.10/3902-2021 |
| 1. Նախագծի վերնագիրը վերախմբագրել և շարադրել հետևյալ կերպ. «Անհատույց օգտագործման իրավունքով գույք հանձնելու մասին»։
2. Նախագծի 1-ին կետում՝
3. նշված գույքի կազմը արտացոլել Նախագծի անբաժանելի մաս համարվող առանձին հավելվածի տեսքով, որտեղ մանրամասն նկարագրված կլինի անշարժ գույքերի և դրանց զբաղեցրած, սպասարկման ու օգտագործման համար անհրաժեշտ հողամասերի գտնվելու վայրի հասցեների, մակերեսների, արժեքների (սկզբնական, հաշվեկշռային (մնացորդային)), ինչպես նաև հիմնական և շրջանառու միջոցների անվանման, քանակի, արժեքի և այլնի վերաբերյալ տեղեկատվությունը,
4. պարտադիր նշել գույքն անհատույց օգտագործման իրավունքով հանձնելու ժամկետը,
5. նախատեսել գույքն անհատույց օգտագործման իրավունքով համապատասխան ընկերությանը հանձնելու պայմանը, քանի որ այն նախատեսելը բխում է Հայաստանի հանրապետության ջրային օրենսգրքի 55.1. հոդվածի երկրորդ պարբերությամբ սահմանված նորմի պահանջից։

 1. Նախագծի 4-րդ կետում՝ «Հիդրոհամալիր» բառը հստակեցման կարիք ունի, քանի որ Նախագծի 1-ին և 2-րդ կետերում գործածվում է «Հիդրոհանգույց» ձևակերպումը։

Նույն կետում՝ «պայմանագիրը» բառը փոխարինել «պայմանագրի նախագիծը» բառերով։1. Որպես նորմատիվ իրավական ակտի վավերապայման՝ Նախագծի վերջում լրացնել այն ստորագրող պաշտոնատար անձի պաշտոնը, անվան սկզբնատառը և ազգանունը։
 | Ընդունվել է նախագծի վերնագիրը վերախմբագրվել է: Չի ընդունվել: Ներկայացվում է պարզաբանում.Նախագծի 3-րդ կետով Ջրային կոմիտեի նախագահին տրվող հանձնարարականը նախատեսում է նաև գույքի ցանկի ճշգռտման նախապատրաստման և անհրաժեշտ այլ աշխատանքները: Բացի այդ ներկայումս ևս կատարվում են Հիդրոհանգույցի վերականգնման ծրագրերի իրականացման ընթացքում ստեղծված պետական գրանցման ենթակա գույքերի չափագրման և սահմանված կարգով գրանցման աշխատանքներ: Չի ընդունվել: Ներկայացվում է պարզաբանում.ՀՀ քաղաքացիական օրենսգրքի 612-րդ հոդվածի 2-րդ մասը, սահմանվում է, որ 2. Եթե վարձակալության ժամկետը պայմանագրում որոշված չէ, ապա վարձակալության պայմանագիրը կնքված է համարվում անորոշ ժամկետով: Նախագծի նախաբանում հղում արված ՀՀ քաղաքացիական օրենսգրքի 685-րդ հոդվածի համաձայն վերը նշված պահանջը կիրառվում է նաև անհատույց օգտագործման պայմանագիր կնքելիս:Չի ընդունվել: Ներկայացվում է պարզաբանում.Նախագծի հավելվածով սահմանված են պայմանագրի պայմաններ և հղում է արված ՀՀ կառավարության 2003 թվականի օգոստոսի 21-ի N 1012-Ն որոշմամբ հաստատված Հիդրոտեխնիկական կառուցվածքների օգտագործման և անվտանգության ապահովման իրականացման կարգին ու սահմանված կարգով հաստատված «Որոտան-Արփա» թունելի հիդրոտեխնիկական կառուցվածքների համալիր շահագործման և «Արփա-Սևան» թունելի և նրա հիդրոտեխնիկական կառուցվածքների շահագործման կանոններին: Նշված կանոններով ՀՏԿ-ին շահագործումը անհնար է իրականացնել առանց գույքի սկզմնական վիճակի պահպանման և անհրաժեշտ վերակառուցման աշխատանքների: Ընդունվել է նախագծի համապատասխան կետերը վերախմբագրվել են:  Ընդունվել է կատարվել է համապատասխան լրացում: |
| ՀՀ ֆինանսների նախարարություն | 03.06.2021թ. |
| 01/8-1/8873-2021 |
| 1. Նախագծով առաջարկվում է ՀՀ տարածքային կառավարման և ենթակառուցվածքների նախարարության ջրային կոմիտեին ամրացված «Որոտան-Արփա-Սևան» հիդրոհանգույցի (այսուհետ՝ Հիդրոհանգույց) ջրային համակարգն իր սպասարկման, շահագործման և պահպանման համար անհրաժեշտ շենք-շինություններով, դրանց զբաղեցրած, սպասարկման ու օգտագործման համար անհրաժեշտ հողամասերը, ինչպես նաև հիմնական և շրջանառու այլ միջոցները (այսուհետ՝ Գույք) անհատույց օգտագործման իրավունքով **հանձնել** «Ջրառ» փակ բաժնետիրական ընկերությանը (այսուհետ՝ Ընկերություն)**:**

**Այս կապակցությամբ կարևորում ենք** Հիդրոհանգույցը և Գույքը Ընկերությանը հանձնելու դեպքում **վերջինիս տեխնիկապես և մարդկային ռեսուրսներով ապահովվածության հնարավորությունների գնահատումը՝** հետագայում պետական բյուջեի վրա հնարավոր ազդեցության **տեսանկյունից:**1. Առաջարկում ենք Նախագծի հավելվածի բ) կետի 1-ին պարբերությունից հանել ««Որոտան-Արփա-Սևան» թունելների շահագործում, պահպանում, տեխնիկական վիճակի բարելավում և նորոգում» ծրագրով» բառերը, իսկ 2-րդ պարբերությունը շարադրել հետևյալ կերպ.

«Վերոնշյալ նպատակի համար տվյալ տարվա Հայաստանի Հանրապետության պետական բյուջեով նախատեսված և (կամ) այլ աղբյուրներից ստացվելիք միջոցների սահմաններից դուրս առաջացած հրատապ աշխատանքների (վթարային իրավիճակների դեպքում) վերաբերյալ Ընկերության հետ տարվում են լրացուցիչ քննարկումներ և անհրաժեշտության դեպքում ներկայացվում են Հայաստանի Հանրապետության կառավարություն:»: | Ընդունվել է ի գիտություն: Նախագծի հիմնավորումը համապատասխանաբար լրացվել է:Ընդունվել է Նախագծի հավելվածը լրամշակվել է:  |
| ՀՀ արդարադատության նախարարություն | 02․ 06․2021թ. |
| № 01/27.0.01/15233-2021 |
| 1. «Անհատույց օգտագործման իրավունքով գույք հանձնելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում հղում է կատարված Հայաստանի Հանրապետության Ջրային օրենսգրքի 55.1-ին և Հայաստանի Հանրապետության քաղաքացիական օրենսգրքի 685-րդ հոդվածներին, սակայն հարկ է նշել, որ հիշյալ հոդվածները չեն հանդիսանում Նախագծի ընդունման իրավական հիմքը սահմանող լիազորող նորմեր:

Հաշվի առնելով վերոգրյալը՝ առաջարկում ենք Նախագծի նախաբանում հղում կատարել այն իրավական ակտին, որով ՀՀ կառավարությունը լիազորվել է ընդունելու հիշյալ Նախագիծը:1. Նախագծի 2-րդ կետից անհրաժեշտ է հանել «սույն որոշման 1-ին կետում նշված» բառերը:
2. Նախագծի 3-րդ կետում «կառավարման» բառից հետո անհրաժեշտ է լրացնել «և ենթակառուցվածքների» բառերը:
3. Հաշվի առնելով այն հանգամանքը, որ Նախագծի 3-րդ կետով նախատեսվում է, որ Հայաստանի Հանրապետության տարածքային կառավարման և ենթակառուցվածնքերի նախարարության ջրային կոմիտեի նախագահը մինչև 2021 թվականի նոյեմբերի 1-ը պետք է նախապատրաստի հանձնվող-ընդունվող ***գույքի ցանկերը և անհատույց օգտագործման իրավունքի պայմանագրի նախագիծը***՝ գտնում ենք, որ Նախագծի 2-րդ կետով հաստատվող հավելվածի (անհատույց օգտագործման իրավունքով հանձնելու վերաբերյալ կնքվելիք պայմանագրի պայմանների) նախատեսման անհրաժեշտությունն ունի լրացուցիչ հիմնավորման կարիք:
4. Նախագծի 3-րդ կետում անհրաժեշտ է հստակեցնել, թե ինչ անհրաժեշտ միջոցառումների մասին է խոսքը:
 | Ներկայացվում է մեկնաբանություն.ՀՀ ջրային օրենսգրքի 55.1 հոդվածի 3-րդ մասը սահմանում է. **<<*Գույքի անհատույց օգտագործման պայմանագիրը կնքվում է Հայաստանի Հանրապետության կառավարության որոշմամբ սահմանված կարգով:>>***Նշված հիմքով անհատույց օգտագործման իրավունքով հանձնվող գույքի պայմանագրի կնքումը նախատեսվում է իրականացնել կառավարության որոշմամբ և դրանում սահմանված կարգով:Ընդունվել է նախագծի համապատասխան կետը լրամշակվել է: Ընդունվել է նախագծի համապատասխան կետը խմբագրվել է: ՀՀ ջրային օրենսգրքի 55.1 հոդվածի 3-րդ մասը սահմանում է. **<<*Գույքի անհատույց օգտագործման պայմանագիրը կնքվում է Հայաստանի Հանրապետության կառավարության որոշմամբ սահմանված կարգով:>>***Հաշվի առնելով նշվածը, ինչպես նաև ի նկատի ունենալով, որ հանձնվող Հիդրոհանգույցը իրենից ներկայացնում է բարդ հիդրոտեխնիկական կառույց և նախատեսվում է նշված գույքի սպասարկման, շահագործման և պահպանման գործընթացները իրականացնել հատուկ պայմանների և տեխնիկական անվտանգության կանոններին համապատասխան, որոնք սահմանված են նախագծի հավելվածով և հանդիսանում են կնքվելիք պայմանագրի պայմաններ: Նախագծի հիմնավորումը համապատասխանաբար լրացվել է: |
| ՀՀ Շրջակա միջավայրի նախարարություն | 14․06․2021թ․ |
| 1/10.4.4/8079-2021 |
| 1. հավելվածի ա) կետի 1-ին պարբերության «ապահովել հիդրոհանգույցի ջրային համակարգով տեղափոխման տարեկան պլան-ժամանակացույցով նախատեսված ջրի ծավալը» բառերից հետո լրացնել «համաձայն 2001 թվականի դեկտեմբերի 14-ի «Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին» ՀՀ օրենքի» բառերը,2. հավելվածի ա) կետի 1-ին պարբերությունից հետո լրացնել նոր պարբերություն հետյալ բովանդակությամբ «Սևանա լիճ ջրի տեղափոխման տարեկան պլան-ժամանակացույցը յուրաքանչյուր տարի համաձայնեցնել շրջակա միջավայրի նախարարության հետ»: |  Հավելվածի համապատասխան կետը կլրամշակվի և << Սևանա լիճ ջրի տեղափոխման տարեկան պլան-ժամանակացույցով նախատեսված ջրի ծավալը>> արտահայտության փոխարեն կնշվի <<Սևանա լիճ ջրի տեղափոխման Ջրօգտագործման թույտվությամբ նախատեսված ջրի ծավալը>> և քանի որ Ջրային կոմիտեին տրամադրված ջրոգտագործման թույտվությամբ արդեն իսկ սահմանված է տարեկան 273 մլն մ/խ ծավալով հիդրոհանգույցով դեպի Սևանա լիճ ջուր տեղափոխելու ամսական ջրածավալները, ապա այս պարագայում պլան-ժամանակացույցի կազմումը կամ դրա յուրաքանչյուր տարի շրջակա միջավայրի նախարարության հետ համաձայնեցնելու անհրաժեշտություն չի առաջանա:  |